‎(ซีรีส์จาก NETFLIX)
‎ขอโทษจริงๆ นะ
‎อย่าพูดเหลวไหลน่า เข้ามาสิ
‎บอกตามตรง ฉันประหลาดใจนะ ‎ที่เธอไม่สติแตกไปตั้งแต่ก่อนหน้านี้
‎ใครบอกว่าตอนนี้ฉันสติแตก
‎แค่ออกมาเดินเล่นกลางดึกกลางดื่นสินะ
‎แถมสารรูปดูแจ่มไปเลย
‎- ฉันอยากให้เธอไปคุยกับผู้พิพากษาจัง ‎- นั่นคงไม่ช่วยอะไรหรอก
‎นอกจากความจริงที่ว่าเธอรู้จักชาย ‎ที่เธอกำลังฟ้องร้อง
‎- ฉันไม่ได้รู้จักเขา ‎- เธอเคยเป็นคู่หูติวหนังสือของเมียเขา
‎- นั่นมันฮอลลี ‎- ไม่เอาน่า เคท
‎ฉันไม่ได้มาที่นี่เพื่อฟังเธอเทศน์นะ
‎ฉันรู้ เธอมาเพราะฉันเป็นเพื่อนที่คุยสนุกสุดๆ
‎จริงอยู่ที่ฉันควรไปคุยกับผู้พิพากษา
‎หรือสำนักงานอัยการ หรือแม้แต่แองเจลา
‎แต่ตอนนี้มันสายไปแล้ว
‎เสียงเธอตอนคุยโทรศัพท์กันก่อนหน้านี้
‎รู้ไหมว่าทำให้ฉันนึกถึงอะไร
‎ตอนฉันเจอเธอในห้องน้ำมหาลัย ‎หลังจากที่เธอถูกข่มขืน
‎เธอขัดเนื้อขัดตัวจนผิวแตก
‎- ฉันไม่อยากคุยเรื่อง… ‎- ฉันรู้ ฉันเข้าใจ จริงๆ นะ
‎แต่เหมือนเธอกำลังใจร้ายกับตัวเอง
‎ที่แบกภาระไว้คนเดียว
‎และฉันก็ไม่ชอบสักนิด
‎เธอไม่เคยบอกฉันเลยว่าเป็นใคร
‎- เพราะมันไม่สำคัญน่ะสิ ‎- เคท
‎มันสำคัญที่สุดต่างหาก
‎เป็นทอม ซัทเทิร์นใช่ไหม
‎- นึกแล้วว่าต้องเป็นพวกลิเบอร์ทีน ‎- ว่าไงนะ
‎เธอยอมรับแค่เรื่องนั้น
‎- ฟังนะ ไม่ใช่ทอม ซัทเทิร์นหรอก ‎- งั้นใครล่ะ
‎ขอร้องล่ะ ฉันเป็นเพื่อนรักเธอนะ
‎ทำไมถึงบอกฉันไม่ได้ว่าใครทำแบบนี้กับเธอ
‎(รายละเอียดการพิจารณาคดีไวท์เฮ้าส์)
‎โอ้ เธอต้องล้อเล่นแน่
‎โอ้ พระเจ้า
‎โอ้ ฉันรู้สึกโง่มากเลย อยู่ตรงหน้าแท้ๆ
‎ให้ตายสิ เคท
‎อยากให้ตัวเองรู้เร็วกว่านี้จริงๆ
‎มันก็คงไม่เปลี่ยนอะไรหรอก
‎อะไรเข้าสิงเธอให้รับทำคดีนี้เนี่ย
‎ฟ้องร้องคนที่เคย…
‎ข่มขืนฉันเหรอ
‎ไม่มีใครเหมาะสมกว่านี้อีกแล้ว ไม่เหมือนฉัน
‎แต่การเอาตัวเองไปเจอเรื่องนี้…
‎อาลิ ฉันไม่มีทางเลือก
‎เธอทนมองตาเขาทุกวันได้ยังไง
‎ฉันเลี่ยงมาตลอด
‎แต่พรุ่งนี้คงเลี่ยงไม่ได้แล้ว
‎วันนี้สิ
‎เรื่องนี้ทำให้เธอตกงานได้เลยไม่ใช่เหรอ
‎โอ้ เพื่อนเอ๊ย เธอฉิบหายแล้ว
‎ใช่เลย
‎งั้นวันนี้
‎เธอต้องฉิบหายให้ปังไปเลย
‎- ไงคะ ‎- ผมทำคุณตื่นสินะ ขอโทษด้วย
‎ไม่เป็นไรค่ะ เข้ามาสิ
‎คุณตัวสั่น
‎- เกิดเรื่องเลวร้ายขึ้นน่ะ ‎- อะไรเหรอ
‎พวกหนุ่มๆ ไปรวมตัวกันที่ห้องของอเล็ค ‎แล้วมีคนเอาเฮโรอีนไป
‎เฮโรอีนเหรอ
‎ผมพาทอมออกมา เพราะ…
‎ไม่เป็นไร
‎ฉันไม่อยากรู้หรอก
‎ฉันแค่ดีใจที่คุณออกมา
‎คุณเป็นเพื่อนที่ดีนะ
‎ผมรู้สึกว่าไว้ใจคุณได้ทุกเรื่อง
‎คุณไว้ใจฉันได้
‎ทุกเรื่องเลย
‎คุณเป็นพยานที่อยู่ให้ผมได้ โซฟคนดี
‎ทำไมคุณต้องมีพยานที่อยู่ด้วย
‎เพราะผมคิดว่าผมทำพลาดครั้งใหญ่เลย
‎นี่
‎มานอนเถอะ
‎คุณโอเคนะ
‎ฉันเพิ่งนึกออกว่ามันเป็นคืนเดียวกัน
‎คืนเดียวกันอะไร
‎คืนที่เราเต้นรำกัน
‎กับคืนที่เกิดอุบัติเหตุกับอเล็ค
‎จริงเหรอ
‎ใช่ค่ะ
‎ขอโทษจริงๆ
‎ขอโทษจริงๆ ครับ
‎ขอโทษด้วยครับ
‎ฉันผิดเองค่ะ
‎เราต้องออกบ้านในสิบนาทีนะคะ
‎หนูไม่อยากไปโรงเรียนเลย
‎ทำไมล่ะจ๊ะ
‎หนูอยากไปดูพ่อว่าผู้หญิงคนนั้นว่าคนขี้โกหก
‎ศาลสูงไม่ใช่ที่สำหรับเด็กนะ
‎ทำไมล่ะฮะ
‎เรายังไปดูพ่อในสภาสามัญชนได้เลย
‎- นี่มันต่างกันจ้ะ ‎- อะไรต่างกันเหรอ
‎เอ็มอยากไปดูพ่อว่าผู้หญิงคนนั้นว่าคนขี้โกหก
‎ไม่จำเป็นหรอกจ้ะ
‎ทำไมเธอถึงโกหกเรื่องพ่อคะ
‎เพราะ…
‎เธอต้องสับสนแน่ๆ
‎เธอเป็นคนไม่ดีเหรอฮะ
‎ประเด็นคือเรารู้ว่าเรื่องนี้จะจบยังไง จริงไหม
‎เรารู้ได้ยังไงคะ
‎เพราะเราเชื่อมั่นว่าคณะลูกขุนจะเห็นความจริง
‎และพ่อเป็นอะไร เด็กดี
‎เป็นไวท์เฮ้าส์
‎- แล้วลูกล่ะเป็นอะไร ‎- เป็นไวท์เฮ้าส์ฮะ
‎และไวท์เฮ้าส์ต้องเป็นยังไง
‎เราเป็นที่หนึ่งเสมอ
‎ก็แบบนั้นเลย
‎- เวรเอ๊ย โทษที ‎- พ่อคะ
‎ให้ตาย ขอโทษ มันร้อนชะมัดเลย
‎ไม่ต้องห่วงหรอกจ้ะ
‎บอกผมทีว่าทุกอย่างจะเรียบร้อย
‎ทุกอย่างจะเรียบร้อยค่ะ
‎- เขามานั่นแล้ว ‎- คุณไวท์เฮ้าส์
‎คุณนายไวท์เฮ้าส์ครับ
‎- ถอยไปครับ ไม่เอาน่า ‎- คุณไวท์เฮ้าส์
‎ท่านนายกยังคงมั่นใจในตัวสามีคุณอยู่ไหมครับ
‎- คุณแน่ใจนะ ‎- ผมจำกัดการดื่มแค่แก้วเดียวน่ะ
‎ฉันชื่นชอบคนที่มีความยับยั้งชั่งใจแบบนั้นนะ
‎- คุณคงไม่อยากเห็นผมสั่นแน่ ‎- ที่จริง ฉันอยากนะ
‎ว่าอะไรนะครับ
‎เสน่ห์ของคุณเป็นข้อดีก็จริง ‎แต่วันนี้ความมั่นใจของคุณไม่มีประโยชน์กับเรา
‎ผมไม่ได้ข่มขืนเธอนะ
‎เรื่องนั้นผมมั่นใจ
‎แต่กระนั้น คุณก็เป็นคนสมัยใหม่
‎เป็นพวกอนุรักษนิยม แต่ก็เป็นผู้สนับสนุนสตรีด้วย
‎ซึ่งเป็นเหตุผล ตามที่คุณบอกฉัน
‎ว่าความคิดที่ว่าผู้หญิงคนใด…
‎ไม่ว่าเธอจะมีเหตุผลกลใดก็ตาม
‎ซึ่งคุณเห็นอกเห็นใจเป็นอย่างมาก
‎แต่ความคิดที่ว่าผู้หญิงคนใด
‎อาจตีความและเข้าใจสิ่งที่เกิดขึ้นในลิฟต์ผิดไป
‎นั่นแหละคือสิ่งที่ทำให้คุณตกใจสุดๆ
‎และนั่นแหละคือสิ่งที่คณะลูกขุนต้องได้เห็น
‎โอ้ อีกอย่างนะ
‎เคท วู้ดครอฟท์
‎อย่าประเมินเธอต่ำไป
‎อย่าให้เธอเล่นงานโดยไม่ได้ตั้งตัว
‎และอย่าไขว้เขวจากประเด็นหลักด้วย
‎การยินยอม
‎(อลิสัน เจสโซป)
‎เชื่อไหมล่ะ มันหยุดทำงานไปเฉยๆ เลย
‎ตั้งสองร้อยปอนด์ ใช้งานได้ไม่ถึงหกเดือน
‎ร้ายกาจจริง
‎พูดถึงเรื่องร้ายกาจ
‎ฉันได้ยินว่ายายแก่คนนั้นไม่ยอมแพ้ละ
‎ยายแก่คนไหน
‎คนที่กุเรื่องสมัยมหาลัยของลูกความฉันน่ะสิ
‎เธอคอยตื๊อให้ตำรวจตามหาแม่สาวนั่นให้เจอ
‎นึกว่าแม่สาวนั่นตายแล้วซะอีก
‎เปล่า คนแม่บอกว่าหล่อนย้ายไปออสเตรเลีย
‎ก็เหมือนกันแหละ
‎- อยากให้ฉันถามเจ้าหน้าที่ให้ไหม ‎- เอาสิ ถ้าถามได้นะ
‎ทนายความที่ปรึกษาบอกว่า ‎ตำรวจเอาแต่ไล่เธอให้ไปให้พ้น
‎ยายแก่นะ ไม่ใช่เด็กสาวที่ย้ายไปออสเตรเลีย
‎คุณจะมาไหม
‎หรือวันนี้จะให้ฉันซักพยานแทนทั้งสองฝั่ง
‎กรุณายืนเคารพศาล
‎คุณจะสาบานในฐานะพยานได้หรือไม่
‎อ่านคำบนกระดาษได้ไหมคะ
‎ข้าขอสาบานต่อพระเจ้าผู้ยิ่งใหญ่ ‎ว่าหลักฐานของข้า
‎คือความจริง ความจริงทั้งหมด ‎ไม่มีสิ่งอื่นใดนอกจากความจริง
‎คุณรีแกน เชิญเริ่มได้
‎ขอบคุณค่ะ และอรุณสวัสดิ์ค่ะ ศาลที่เคารพ
‎ช่วยแจ้งชื่อเต็มแก่ศาลได้ไหมคะ
‎ครับ ผมชื่อเจมส์ ชาร์ลส์ ไวท์เฮ้าส์
‎- คุณเป็นคนรักครอบครัวไหม คุณไวท์เฮ้าส์ ‎- เป็นครับ
‎ถ้าอย่างนั้นคุณจะยอมรับ ‎ความสัมพันธ์ของคุณกับคุณลิทตันว่าอย่างไร
‎ความสัมพันธ์ของผมกับคุณลิทตันเป็นสิ่งผิดครับ
‎เป็นสิ่งเลวร้ายที่สุดที่ผมเคยทำ
‎แล้วทำไมคุณถึงยอมให้มันเกิดขึ้น
‎เราดึงดูดเข้าหากันอย่างลึกซึ้ง
‎ผมคิดว่าเราพยายามต่อต้านมันแล้ว ‎แต่มันมีแรงดึงดูดเกิดขึ้นตั้งแต่แรก
‎คุณเคยมีเรื่องชู้สาวกับเพื่อนร่วมงาน ‎มาก่อนไหม คุณไวท์เฮ้าส์
‎หรือว่าลูกน้อง
‎ไม่เคยครับ ผมไม่เคยนอกใจภรรยาสักครั้ง
‎ผมรักภรรยาผม รักครอบครัวของผม
‎ในที่ทำงานของคุณเข้มงวดเรื่องลำดับชั้นไหม
‎เราไม่เน้นเรื่องลำดับชั้นครับ เราทำงานร่วมกัน
‎เชื่อผมเถอะ ถ้าเจ้าหน้าที่ ‎ที่อายุน้อยที่สุดคิดไอเดียดีๆ ออก
‎ผมจะเอามาต่อยอด
‎แต่เพื่อให้เกิดสภาพแวดล้อมที่ดีในการทำงาน ‎ผู้คนต้องรู้สึกปลอดภัย
‎ดังนั้นจึงต้องมีการเคารพขอบเขต
‎ถ้ามีสส.มาพูดกับผมว่า ‎พวกเขากำลังมีความสัมพันธ์กับลูกจ้าง
‎ผมคงเน้นยำไปตรงๆ ว่าเราทำแบบนั้นไม่ได้
‎แล้วทำไมคุณถึงยังทำ
‎ผมทำผิดพลาดไปแล้วครับ
‎ความสัมพันธ์กินเวลาห้าเดือนนะคะ
‎ถ้าคุณรู้ว่ามันผิด ‎ทำไมถึงยอมให้ตัวเองทำผิดต่อไป
‎ผมไม่เคยมีเจตนาจะมีความสัมพันธ์กับคุณลิทตัน
‎แต่พอเราเริ่มแล้ว มันก็ยากที่จะหยุด
‎ทำไมเป็นแบบนั้นคะ
‎เพราะเราห่วงใยกัน
‎- อันที่จริงเรามีหลายอย่างคล้ายกันด้วย ‎- เช่นอะไรคะ
‎การเมือง
‎เราถกกันเรื่องข้อดีของตำแหน่ง ‎หรือนโยบายได้เป็นวันๆ
‎แต่ละแง่มุม ว่ามันจะออกมาเป็นยังไง
‎โอลิเวียชอบเรื่องนโยบาย
‎เธอไม่ลืมอะไรเลย
‎และผมก็พึ่งพาความเฉลียวฉลาดของเธอ
‎หลังจากเจอกันครั้งแรก ‎ความสัมพันธ์ก็ดำเนินต่อไป
‎คุณได้ให้ของขวัญเธอไหมคะ
‎ผมส่งดอกไม้ให้เธอบ้าง
‎และครับ ผมให้ของขวัญพิเศษเธอ ‎เนื่องในวันเกิดของเธอ
‎ของขวัญคืออะไรคะ
‎สร้อยคอครับ กับจี้รูปกุญแจที่ทำจากแพลทินัม
‎กุญแจเหรอคะ
‎คุณตั้งใจให้เธอตีความของขวัญชิ้นนั้นยังไง
‎แค่ของขวัญครับ
‎เครื่องหมายว่าเธอได้กลายมาเป็นสิ่งสำคัญของ…
‎แค่ว่าเธอมีค่ากับผมน่ะครับ
‎ขอถามเพื่อเรียงลำดับเหตุการณ์นะคะ ‎วันเกิดคุณลิทตันคือเมื่อไรคะ
‎ปลายเดือนกรกฎาคม
‎จำได้ไหมคะว่าวันที่เท่าไร
‎วันที่ 23 กรกฎาคมครับ
‎รอแป๊บนะคะ
‎ได้ยินชัดขึ้นไหม
‎ครับ ชัดขึ้นเยอะเลย ผมได้ยินแล้ว
‎- ไงคะ ‎- ถ่ายคลิปให้ผมดูด้วยนะ
‎ได้ค่ะ สัญญาเลย ฉันจะถ่ายให้ดู
‎โอ้ คุณอยากให้เรากลับบ้านไหม
‎- อยากให้เรากลับเร็วขึ้นหรือเปล่า ‎- ครับ
‎ไม่ดีกว่า ผมไม่อยากทำแบบนั้นกับคุณ ‎เที่ยวให้สนุกนะ
‎ทำไมคุณไม่แอบออกมา ‎เที่ยวกับเราล่ะคะ เถอะน่า
‎ผมก็อยากทำ แต่ผมมีงานที่นี่ ‎ให้ลุยเป็นตั้งเลย
‎- อย่าทำงานหักโหมไปนะคะ ‎- ได้ครับ
‎- คิดถึงทุกคนนะ ‎- พูดว่าคิดถึงพ่อสิจ๊ะ
‎- คิดถึงพ่อนะ ‎- คิดถึงนะคะ
‎บายค่ะ
‎- ผมก็คิดถึงคุณ ‎- บายค่ะ
‎บายครับ
‎เธอมีค่ากับคุณ
‎คุณให้ของขวัญราคาแพงกับเธอ ‎นั่นบอกอะไรได้เยอะนะ
‎จะพูดได้ไหมคะว่า ณ จุดนี้ ‎ความสัมพันธ์นี้จริงจังแล้ว
‎คือ ครับ
‎คุณลิทตันได้บอกเราว่าเธอรักคุณ
‎นั่นเป็นความรู้สึกที่มีทั้งสองฝ่ายไหม
‎ผมคิดว่าเป็นไปได้ครับ
‎ครับ
‎ใช่ครับ
‎เรามีความรู้สึกให้กันเท่าๆ กัน
‎เพราะแบบนั้นผมถึง…
‎ปฏิกิริยาของคุณเป็นยังไงคะ ‎ตอนที่คุณได้รับแจ้งว่าโอลิเวีย ลิทตัน
‎กล่าวหาว่าคุณข่มขืนเธอ
‎ผมช็อกไปเลย
‎ผมไม่เข้าใจสักนิดว่ากำลังฟังอะไรอยู่
‎จนถึงจุดที่ผมตีความคำพูดนั้นไม่ออกด้วยซ้ำ
‎ดิฉันอยากให้คุณนึกว่าเกิดอะไรขึ้น
‎ที่ทางเดินห้องประชุม ในเช้าวันที่ 12 ตุลาคม
‎เจมส์
‎ผมรับมือเรื่องห่านี่ไม่ไหวหรอก
‎ขอถามให้ชัดนะคะ ใครเป็นคนเรียกลิฟต์
‎- โอลิเวียครับ ‎- เธอให้การว่าเป็นคุณ
‎เป็นโอลิเวียครับ
‎คุณรู้ไหมว่าทำไม
‎ไม่ครับ ผมตามเธอเข้าไป ‎หลังจากเธอเรียกชื่อผมและพูดว่า…
‎เจมส์
‎- คุณจะไปไหน ‎- คุณจะไปไหน
‎คุณตีความคำพูดนั้นว่าอะไรคะ
‎เธอรู้ว่าผมโกรธเรื่องข่าวที่ตีพิมพ์ในไทมส์
‎ผมเลยเดาว่าเธอกำลังจะพาผมไปสักที่ ‎ที่เราสามารถคุยกันว่าจะรับมือเรื่องนี้ยังไง
‎คุณบอกได้ยังไงคะ
‎เรามีวิธีที่รู้กัน เพื่อนร่วมงานมักทำแบบนั้น
‎แล้วข้อเท็จจริงที่ว่าเธอเป็นชู้ของคุณด้วยล่ะ
‎ตอนนั้นผมไม่ได้คิดถึงเรื่องนั้น
‎ผมอยากรู้ความเห็นเธอเรื่องข่าวนั้นจริงๆ
‎เกิดอะไรขึ้นตอนลิฟต์มาถึง
‎เจมส์
‎ผมตามเธอเข้าไป
‎คุณหวังจะได้คุยเรื่องอะไรกันแน่คะ
‎เรื่องที่ข่าวกล่าวหาว่าผมอวดดี ‎ความเห็นนั้นทำให้ผมไม่มั่นใจ
‎และผมคิดว่าในบรรดาคนทั้งหมด ‎เธอคงพูดให้ผมเข้าใจได้
‎แล้วพอเข้าลิฟต์แล้ว คุณได้พูดกันไหม
‎ไม่ครับ
‎เกิดอะไรขึ้น
‎เธอมองผมด้วยสายตาที่เราเคยมองกัน
‎คุณเป็นฝ่ายเข้าหาเธอหรือเปล่า
‎เปล่าครับ เธอเอื้อมมือมาคว้าผมไปจูบ
‎คุณมั่นใจได้ยังไงคะว่าเธอเป็นฝ่ายเริ่มจูบก่อน
‎- เพราะเธอเอื้อมมือมาจับหน้าผม ‎- เจมส์
‎ผมจำได้ว่าประหลาดใจ
‎หลังจากนั้นเราก็ขยับตัวประสานกัน ‎เหมือนที่เคยทำ
‎หมายความว่าอะไรคะ
‎ผมโอบแขนรอบตัวเธอในลักษณะกอด
‎เรากำลังจูบกัน
‎เธอเลื่อนมือข้างหนึ่งของผมไปที่บั้นท้ายเธอ
‎คุณลิทตันอ้างว่าคุณกระชากเสื้อของเธอ
‎เธอโกหกครับ ขอโทษที่ต้องพูดแบบนี้
‎แต่เธอช่วยผมปลดกระดุม
‎ผมไม่ใช่คนที่จะกระชากเสื้อใคร ‎ผมไม่ใช่คนป่าเถื่อน
‎แล้วถุงน่องที่ขาดล่ะคะ
‎มันคงขาดตอนเธอดึงมันลง
‎ผมพยายามช่วย ‎แต่ตอนนั้นอะไรๆ ค่อนข้างเร่าร้อน
‎- เร่าร้อนเหรอ ‎- เรากระหายในตัวกันและกัน
‎แล้วกางเกงในที่ยางยืดขาดล่ะคะ
‎ช่วยบอกได้ไหมว่ามันขาดได้ยังไง
‎ไม่ครับ
‎มันอาจไปเกี่ยวอะไรเข้าตอนเธอดึงมันลง
‎ผมจำไม่ได้ว่าได้ยินเสียงขาด
‎แต่…
‎แต่อะไรคะ คุณไวท์เฮ้าส์
‎กางเกงในของคุณลิทตัน
‎มีแนวโน้ม
‎จะขาดง่าย
‎คุณจะอธิบายรอยช้ำ ‎บนหน้าอกของคุณลิทตันยังไงคะ
‎เป็นผลมาจากการกัดด้วยเสน่หาที่เร่าร้อนเกินไป
‎เรื่องนี้เคยเกิดมาก่อนไหม
‎รอยกัดเหรอครับ เคยครับ ‎มันเป็นสิ่งที่เธอชอบให้ทำตอนร่วมรักกัน
‎เป็นสิ่งที่ผมฝืนใจทำ…
‎- แล้วคุณทำ… ‎- จุดประสงค์ไม่ใช่ทำให้เกิดรอยช้ำ
‎หวังว่าไม่ต้องอธิบายนะครับ
‎การยินยอม
‎คุณไวท์เฮ้าส์ คณะลูกขุนมาที่นี่ ‎เพื่อพิจารณาเรื่องการยินยอม
‎คำถามคือใช่ หรือไม่ใช่
‎ดังที่เพื่อนทนายของดิฉันคงจะถามแบบนั้น
‎คุณลิทตันให้การว่าคุณพูดว่า
‎"อย่ามายั่วกันหน่อยเลย"
‎นั่นทำให้คิดว่า
‎คุณรู้ว่าเธอไม่ได้อยากมีเพศสัมพันธ์ ‎คุณได้พูดประโยคนั้นไหมคะ
‎- ไม่ครับ ‎- คุณได้พูดว่า "อย่ายั่วผม" ไหม
‎- ไม่ครับ ‎- หรือคำอื่นที่มีคำว่า "ยั่ว" ล่ะ
‎เราไม่ได้คุยกันเลย
‎คุณลิทตันให้การว่าเธอพูดว่า "ไม่ใช่ที่นี่"
‎คุณได้ยินเธอพูดไหมคะ
‎ผมกำลังบอกคุณว่าไม่มีการพูดอะไรทั้งนั้น
‎การสนทนาเดียวที่เรามีคือทางร่างกาย
‎ในตอนนั้นเราคุ้นเคยกับร่างกาย ‎และท่าทางของกันเป็นอย่างดีแล้ว
‎เป็นไปได้ไหมว่าเธออาจพูด แล้วคุณไม่ได้ยิน
‎ไม่ครับ
‎เราอยู่ใกล้ชิดกันมาก
‎คุณลิทตันส่งสัญญาณบ่งบอกผมทุกประการ
‎ว่านี่คือสิ่งที่เธอต้องการมาก
‎และผมขออภัยที่ต้องพูดว่า ‎ผมไม่ต้องให้โน้มน้าวใดๆ เพิ่มอีก
‎คุณแน่ใจไหมคะว่าคุณลิทตัน ‎ยินยอมที่จะมีเพศสัมพันธ์
‎ว่าเธอแสดงออกชัดเจนว่ายินยอม
‎เธอไม่เพียงแค่ยินยอม
‎แต่ยังยืนกรานด้วยครับ
‎เธอแสดงออกชัดว่า "ใช่เลย"
‎คุณแน่ใจเรื่องนี้ใช่ไหมคะ คุณไวท์เฮ้าส์
‎ผมไม่เคยมั่นใจมากเท่านี้มาก่อนครับ
‎ขอบคุณค่ะ
‎ดิฉันต้องการถามเท่านี้ค่ะ ศาลที่เคารพ
‎คุณไวท์เฮ้าส์ ดิฉันอยาก ‎ตรงเข้าเรื่องวันที่เหตุการณ์นี้เกิดขึ้น
‎คุณมีนัดประชุมคณะกรรมการกิจการภายใน
‎- ถูกต้องไหม ‎- ครับ
‎- ประชุมเรื่องสำคัญ ‎- ครับ
‎- การประชุมกำลังจะเริ่ม ‎- ถูกต้องครับ
‎- ในอีกนานไหม คุณไวท์เฮ้าส์ ‎- ไม่รู้สิ ไม่นานครับ
‎ไม่กี่นาทีได้ไหม
‎- ครับ ‎- งั้นก็ไม่นานเลย
‎คุณตั้งใจจะทำอะไรในเวลาแค่นั้น
‎เรียกความมั่นใจคืนมา คิดว่านะครับ
‎คุณตั้งใจจะมีเพศสัมพันธ์ ‎ในเวลาไม่กี่นาทีนั้นหรือเปล่าคะ
‎เปล่าอยู่แล้วครับ
‎นั่นใช่ส่วนหนึ่งของการเรียกความมั่นใจไหม
‎ไม่ใช่ครับ
‎งั้นตอนที่คุณเดินหนีไปตามทางเดิน
‎ในทิศทางตรงข้ามกับห้องประชุม คุณจะไปไหนคะ
‎ไม่ได้ไปไหนเป็นพิเศษ ผมกำลังโกรธ
‎เพราะหนังสือพิมพ์ไทมส์บอกว่าคุณอวดดีเหรอ
‎ผมว่ามันไม่ยุติธรรม
‎แปลว่าคุณไม่ได้มองหาสถานที่ ‎เพื่อมีเพศสัมพันธ์ลับๆ
‎เปล่าครับ
‎แต่กระนั้น ภายในเวลาไม่กี่นาที
‎นั่นกลับเป็นสิ่งที่คุณทำ
‎มีเพศสัมพันธ์ในลิฟต์กับอดีตชู้รัก
‎ผมไม่ได้ตั้งใจไว้แบบนั้น
‎ดิฉันมีอีกสองสามประเด็นที่ต้องถามให้กระจ่าง
‎คุณลิทตันบอกว่าคุณกระชากเสื้อเธอจนเปิด
‎- ผมเปล่าทำ ‎- คุณเป็นคนแข็งแรง คุณไวท์เฮ้าส์
‎ทราบมาว่าเคยเป็นอดีตนักพายเรือ ‎ตำแหน่งออกซฟอร์ดบลู
‎เป็นนักกีฬา
‎คุณกล้าพูดให้ชัดเลยไหม
‎ว่าไม่เคยกระชากเสื้อผู้หญิงคนไหนมาก่อน ‎ในช่วงเวลาอันเร่าร้อน
‎กล้าครับ
‎คุณลิทตันบอกว่าคุณกระชาก ‎กางเกงในของเธอในลิฟต์
‎ผมไม่ได้กระชากกางเกงในเธอ
‎- งั้นมันก็ขาดเองสินะ ‎- เปล่าครับ
‎คุณใช้คำนั้นไม่ใช่เหรอคะ ‎กางเกงใน "ขาดง่าย"
‎คุณเป็นผู้เชี่ยวชาญเรื่องความทนทาน ‎ของชุดชั้นในผู้หญิงสินะคะ
‎- ศาลที่เคารพ ‎- คุณวู้ดครอฟท์
‎นี่ไม่ใช่สถานการณ์ปกติสำหรับคุณใช่ไหม
‎หมายความว่าไงครับ
‎การมีเพศสัมพันธ์กับผู้หญิงสักคน
‎ระหว่างเดินทางจากจุดหนึ่งไปจุดหนึ่ง ‎เป็นเรื่องปกติสำหรับคุณไหม
‎ไม่ครับ ไม่ปกติ
‎ไม่เคยเกิดขึ้นมาก่อนเหรอ
‎ไม่เคย
‎คุณกับคุณลิทตันเคยมีเพศสัมพันธ์ ‎ที่สภามาก่อนสองครั้ง
‎ครับ
‎คุณเลยมีเหตุผลให้คาดหวังว่า ‎เธอจะยินยอมให้ทำแบบนั้นอีกใช่ไหม
‎มีเพศสัมพันธ์กับคุณในสถานที่อื่นในสภา
‎ก็คงใช่ แค่ไม่ใช่เวลานั้น
‎คุณเดือดดาลตอนที่เข้าไปในลิฟต์ ถูกไหมคะ
‎- เปล่าครับ ‎- คุณโกรธข่าวนั้น
‎หงุดหงิดนิดหน่อย แต่ไม่เดือดดาล
‎พูดให้ชัดคือสิ่งที่เกิดขึ้นในลิฟต์นั้นเร็วมาก
‎- จบลงไม่ถึงหนึ่งหรือสองนาที ‎- ครับ
‎เช่นนั้นขอถามอีกครั้งนะคะ คุณไวท์เฮ้าส์
‎ตอนเข้าไปในลิฟต์ คุณคาดหวังว่า ‎อาจมีเพศสัมพันธ์ขึ้นหรือเปล่า
‎เปล่าครับ ไม่ใช่ในทีแรก
‎แล้วเกิดอะไรขึ้น ทำไมจู่ๆ ถึงอยากมีขึ้นมา
‎อย่างที่ผมบอก เธอมองผม
‎แล้วมันก็ชัดเจนอย่างรวดเร็วว่า ‎นั่นคือสิ่งที่กำลังจะเกิดขึ้น
‎ผมไม่ได้เข้าลิฟต์โดยคิดว่าเราจะมีเซ็กซ์กัน
‎เช่นนั้นคุณก็เข้าลิฟต์ ‎เธอมองคุณด้วยสายตาที่รู้กัน
‎แล้วคุณก็โถมตัวไปจูบกันทันทีเหรอ
‎ไม่ใช่ในทันทีครับ
‎แล้วมือของคุณก็ไปอยู่ที่บั้นท้ายของเธอเหรอ
‎เธอจับมือผมไปไว้ตรงนั้น
‎ลิฟต์ตัวนั้นเล็กมาก กว้างแค่เมตรนิดๆ
‎คุณบอกว่าอยู่ใกล้กันขนาดไหนคะ
‎เรากำลังจูบกัน กำลังถึงเนื้อถึงตัว
‎แปลว่าใกล้มากๆ ใช่ไหม
‎ห่างกันสิบหรือ 20 ซม. ‎หรืออาจน้อยกว่านั้นใช่ไหม
‎ครับ คงใช่
‎งั้นถ้าเธอพูดว่า "ไม่ใช่ที่นี่" ‎คุณก็ต้องได้ยินใช่ไหม
‎ครับ แต่เธอไม่ได้พูดอะไรเลย
‎ไม่ได้พูดอะไรสักคำเหรอ
‎ไม่มีเลย
‎คุณบอกว่าไม่ใช่คนป่าเถื่อน
‎คุณคงหยุดถ้าได้ยินเธอพูดว่า "ไม่ใช่ที่นี่"
‎แน่นอนครับ แต่เธอไม่เคยพูดแบบนั้น
‎เธอบอกเรา ว่าบอกคุณไปแล้วว่าให้หยุด
‎เธอจำผิดแล้ว
‎- เธอพูดว่า "ไม่ใช่ที่นี่" ‎- เธอไม่ได้พูด
‎คุณสอดใส่ในตัวเธอ ทั้งที่รู้ว่าเธอกำลังปฏิเสธ
‎เปล่า
‎แล้วคุณก็บอกเธอว่า "อย่ามายั่วกันหน่อยเลย"
‎ฉันควรกลับแล้ว
‎ถ้าฉันไม่รู้จักเธอ งั้นก็ควรรู้จักหน่อยแล้ว
‎อย่ามายั่วกันหน่อยเลย
‎คุณไวท์เฮ้าส์
‎คุณไวท์เฮ้าส์ อยากให้ดิฉันทวนคำถามไหม
‎ผมบอกคุณไปแล้วว่าไม่ได้พูดประโยคนั้น
‎คุณอาจได้ยินผิดไปก็ได้นะ คุณวู้ดครอฟท์
‎คำนั้นหมายความว่าอะไรคะ คุณไวท์เฮ้าส์
‎คำไหนครับ
‎"ยั่ว"
‎คำนั้นไม่เคยอยู่ในชีวิตผม ผมไม่พูดคำนั้น
‎- แต่คุณเข้าใจความหมาย ‎- แน่นอนครับ
‎งั้นช่วยบอกเราทีค่ะ
‎คำเรียกผู้หญิงที่ปลุกใจผู้ชายให้อยากมีเซ็กซ์
‎แต่ไม่คิดจะทำตามนั้น
‎แต่ผมไม่ได้พูดคำนั้น มันเป็นคำไม่ดี
‎ทำไมถึงเป็นคำไม่ดีคะ
‎มันลดทอนคุณค่าและทึกทักไปเอง
‎มีอะไรอีกไหม
‎มันแสดงถึงความเกลียดชังผู้หญิง
‎งั้นถ้าผู้ชายพูดแบบนั้นกับผู้หญิง คุณเห็นด้วยไหม
‎ว่าเขากำลังต่อว่าเธอ ที่ไม่อยากมีเพศสัมพันธ์
‎ถ้าผู้ชายพูดแบบนั้นนะ แต่ผู้ชายคนนี้ไม่ได้พูด
‎เพื่อให้กระจ่างชัด
‎คุณให้การว่าไม่ได้พูดว่า ‎"อย่ามายั่วกันหน่อยเลย"
‎เพราะนั่นเป็นสิ่งที่คุณจะไม่มีวันพูดใช่ไหม
‎- ครับ ‎- คุณไม่เคยพูดเลยเหรอ
‎ไม่ว่าจะกับใคร
‎ไม่เคยครับ
‎งั้นตอนที่คุณลิทตันบอกเราว่า
‎คุณพูดว่า "อย่ามายั่วกันหน่อยเลย" ‎เธอคงโกหกสินะคะ
‎น่าเศร้าที่ใช่
‎เธอโกหกด้วยไหมตอนบอกว่าคุณข่มขืนเธอ
‎ใช่ครับ
‎เคยมีคนปฏิเสธคุณไหมคะ คุณไวท์เฮ้าส์
‎คำถามนั้นไร้สาระแล้ว
‎มันเป็นเรื่องที่ยากจะเชื่อเลยเหรอคะ ‎ที่คุณลิทตันจะปฏิเสธคุณ
‎เปล่าครับ แต่ในกรณีนี้ เราต่างเต็มใจ
‎- คุณแน่ใจเหรอ ‎- ครับ
‎คุณรู้ไหมว่าทำไมคุณลิทตัน
‎ถึงอาจยื่นข้อกล่าวหาเท็จว่าคุณข่มขืนเธอ
‎ไม่รู้ครับ และพูดตามตรง ‎มันทำให้ผมเป็นห่วงเธอด้วย
‎แต่ทำแบบนี้ไป เธอก็ไม่ได้ประโยชน์ไม่ใช่เหรอ
‎- ประโยชน์เหรอ ‎- ในแง่อาชีพของเธอ
‎มันก็ไม่ช่วยเรื่องอาชีพของเธอเลย จริงไหม
‎ดูเหมือนว่าหลังจากที่คุณจบความสัมพันธ์
‎เธอยังทำงานให้คุณต่อ
‎จากนั้นพอคุณแสดงออกว่าคุณต้องการเธอ
‎ซึ่งเป็นสิ่งที่เธอต้องการ ‎เธอก็กล่าวหาว่าคุณข่มขืน
‎ดิฉันเข้าใจถูกไหม
‎ผมเข้าใจว่ามันฟังดูเป็นยังไง
‎ฟังดูไม่น่าเป็นไปได้สุดๆ เลยว่าไหม
‎เป้าหมายหลักของเธอ ‎อาจคือการทำลายอาชีพผมก็ได้
‎ทำไมล่ะคะ
‎มันมีวิธีที่หายนะน้อยกว่านี้ ‎เพื่อแสดงออกว่าเธอเจ็บปวด จริงไหม
‎เธออาจไปฟ้องภรรยาคุณก็ได้
‎สิ่งเดียวที่ผมอยากบอกนะครับ คุณวู้ดครอฟท์
‎ก็คือเมื่อเป็นคดีแบบนี้ ‎อาชีพการงานมักแขวนอยู่บนเส้นด้าย
‎ไม่ต้องสงสัยเลยค่ะ
‎ไม่มีเดิมพันไหนสูงกว่านี้แล้ว
‎ผมรู้นะว่าคุณกำลังทำอะไร
‎ป้ายสีให้ผมดูอวดดี
‎ชายผู้ไร้ความหวาดหวั่น หรือคลางแคลงใจ
‎จงใจทำให้ผมดูมีอภิสิทธิ์
‎ว่าผมเป็นสัตว์ร้ายที่มีสิทธิพิเศษ
‎ถูกเลี้ยงดูมาให้เชื่อว่า ‎สามารถได้ทุกอย่างตามที่ต้องการ
‎เรื่องก็คือผมไม่ใช่คนแบบนั้น
‎จริงเหรอคะ คุณไวท์เฮ้าส์
‎ผมเกิดมาโชคดีไหมน่ะเหรอ ใช่ครับ
‎ผมได้เข้าโรงเรียนดีๆ
‎แต่ผมใช้เวลาทั้งหมด ‎ตลอดระยะการทำงาน เพื่อรับใช้
‎ชุมชนของผม ผู้มีสิทธิ์เลือกตั้งของผม ‎และประเทศของผม
‎คุณไม่ได้กำลังจะบอกว่า ‎การที่คุณรับใช้สังคมมาทั้งชีวิต
‎ทำให้คุณมีสิทธิ์ข่มขืนหรอกใช่ไหม
‎- ศาลคะ ‎- คุณวู้ดครอฟท์
‎คุณกล้าดียังไง
‎ดูเหมือนดิฉันจะตีตรงจุดสินะ
‎คุณวู้ดครอฟท์ พอได้แล้ว
‎ขอบอกไว้เลยนะ ผมย้อนคิด ‎ถึงเหตุการณ์ในลิฟต์กับคุณลิทตัน
‎ซ้ำแล้วซ้ำเล่าในหัว
‎พร้อมถามตัวเองว่า ‎เป็นไปได้ไหมที่ผมจะเข้าใจผิด
‎ผมไม่ได้เข้าใจผิด
‎และขอบอกไว้เลยว่า ‎ผมยังย้อนคิดถึงเหตุการณ์อื่นๆ ในอดีต
‎ว่ามีเซ็กซ์ครั้งไหนที่ระงับอารมณ์ไม่อยู่ ‎และเกิดขึ้นแบบไม่ตั้งตัวไหม
‎ตอนหนุ่มๆ ผมมีความมุ่งมั่นทางเพศสูง
‎และใช่ครับ ผมทบทวนเรื่องนั้นด้วย
‎แต่คุณวู้ดครอฟท์ ผมมองตาคุณ
‎แล้วบอกได้เลยว่าผมรู้ดี ‎ภายในจิตใจ ในจิตวิญญาณ
‎และในทุกเศษเสี้ยวในตัว
‎ว่าผมไม่เคยล้ำเส้น
‎ฉันไม่ได้กำลังถาม ‎เรื่องในอดีตของคุณ คุณไวท์เฮ้าส์
‎หรือความมุ่งมั่นทางเพศของคุณในวัยหนุ่ม
‎แค่ว่าในสถานการณ์นี้
‎คุณมีเหตุอันควรให้เชื่อหรือไม่ว่า ‎โอลิเวีย ลิทตันยินยอม
‎แต่อดีตก็บ่งบอกถึงปัจจุบันไม่ใช่เหรอครับ
‎ขณะที่ผมทบทวนเรื่องที่เกิดขึ้นในอดีต
‎เหมือนที่นึกย้อนถึงสิ่งที่เกิดขึ้นในลิฟต์
‎ผมก็ยังคงเชื่อ และยืนกรานตามเดิม
‎ว่าผมไม่เคยละเมิดความต้องการ ‎ของผู้หญิงคนไหน
‎และผมไม่เคยมีเซ็กซ์ ที่ไม่ได้ยินยอมเต็มร้อย
‎เพราะเมื่อเราพูดถึงการยินยอม
‎เรากำลังพูดถึงศีลธรรม
‎และผมเป็นคนที่เชื่อว่า ‎พฤติกรรมไร้ศีลธรรมนั้นน่ารังเกียจ
‎และผมสงสัยนะ คุณวู้ดครอฟท์
‎คุณคิดเหมือนกันไหม
‎ดิฉันไม่ได้มาที่นี่เพื่อตอบคำถามคุณ คุณไวท์เฮ้าส์
‎ดิฉันมาที่นี่เพื่อปิดคดี
‎และอย่างที่ดิฉันกล่าวไปตั้งแต่ต้น ‎คดีของดิฉันนั้นเรียบง่ายมาก
‎โอลิเวีย ลิทตันบอกคุณชัดเจน
‎ว่าเธอไม่อยากมีเพศสัมพันธ์ ถูกต้องไหม
‎ไม่ครับ เธอไม่ได้พูดอะไรเลย
‎- เพราะแบบนั้นคุณถึงบอกว่าเธอยั่ว ‎- ผมไม่เคยพูดแบบนั้น
‎คุณยอมรับไม่ได้สินะ คุณไวท์เฮ้าส์
‎เพราะว่าคำนั้น ในประโยคนั้น
‎แสดงให้เห็นว่าคุณรู้แก่ใจดีว่า ‎เธอไม่อยากมีเพศสัมพันธ์กับคุณ
‎เธอไม่ยอมให้ในสิ่งที่คุณต้องการ
‎เพราะแบบนั้นคุณเลยต้องบังคับขืนใจเธอ
‎ผมไม่ได้บังคับขืนใจเธอ
‎เธอถึงได้กล่าวหาว่าคุณข่มขืน
‎ผมไม่ใช่นักข่มขืน
‎ผมไม่ได้ข่มขืนเธอ
‎คำว่า "ข่มขืน" กับชื่อของผม
‎ไม่เกี่ยวข้องกันเลยสักนิด!
‎ดิฉันไม่มีคำถามจะซักพยานคนนี้แล้วค่ะ
‎คุณรีแกน
‎ไม่มีค่ะ ศาลที่เคารพ
‎ช่วยกลับไปที่คอกจำเลยด้วย คุณไวท์เฮ้าส์
‎นอหนูสองตัวเหรอ
‎แน่ใจเหรอคะ คริสตีนา
‎แน่ใจจ้ะ
‎นอหนูสองตัว สอเสือสองตัว
‎พ่อกับแม่จะกลับเมื่อไรฮะ
‎เดี๋ยวก็กลับแล้ว ต้องเริ่มประกอบแล้วละ
‎- มีความเห็นกับคำให้การวันนี้ไหมครับ ‎- โซฟี
‎ขับไปเลยครับ ช่วยรีบด้วย
‎ยกโทษให้ผมด้วยนะ
‎- เรื่องอะไรคะ ‎- ที่บอกว่าผมรักเธอ
‎ผมต้องทำให้ความสัมพันธ์ฟังดูสมจริง ‎มันเป็นกลยุทธ์ล้วนๆ
‎ทนายความของคุณ ‎หรือคริส คาร์กแนะนำให้พูดแบบนั้น
‎ผมแค่ทำไปตามสัญชาตญาณ
‎แต่ผมอยากให้คุณรู้ว่ามันไม่ใช่เรื่องจริง
‎เมื่อกี้ยอดไปเลยค่ะ เคท
‎ฉันว่าไม่เคยมีผู้หญิงคนไหน ‎พูดกับเขาแบบนั้นมาก่อนแน่
‎- ให้เอานี่ไปที่ห้องทำงานเหรอคะ ‎- ใช่ ขอบใจนะ
‎ผมรู้นะว่าคุณกำลังทำอะไร
‎เมื่อเป็นคดีแบบนี้ ‎อาชีพการงานมักแขวนอยู่บนเส้นด้าย
‎- ฉันรู้จักเธอไหม ‎- ใช่ ฉันชื่อพอลลี
‎ถ้าฉันไม่รู้จักเธอ งั้นก็ควรรู้จักหน่อยแล้ว
‎คุณวู้ดครอฟท์
‎คุณนายไวท์เฮ้าส์
‎สวัสดี
‎- มานี่มา ‎- สวัสดี
‎สุขสันต์วันครบรอบ
‎- ประหลาดใจไหมฮะ ‎- ประหลาดใจสิ
‎น่ารักจังเลย ขอบใจนะจ๊ะ
‎- ขอบใจมากจ้ะ ‎- ขอบใจนะ
‎อยากกินเค้กไหมฮะ
‎ใครปฏิเสธเค้กได้ล่ะ จริงไหม
‎รู้อะไรไหม แม่…
‎วันนี้ตื่นเต้นมากเลย
‎เดี๋ยวแม่มานะ
‎แป๊บนึงนะ เด็กๆ
‎โซฟี
‎เดี๋ยวฉันมาค่ะ
‎พ่อฮะ กินเค้กหน่อยไหม
‎จ้ะ ขอเค้กหน่อย
‎- ว่าไง ‎- เธออยู่ไหน
‎ห้องทำงาน
‎ยังไม่กลับอีกเหรอ
‎ต้องแก้คำกล่าวปิดคดีน่ะ
‎วันนี้เธอฉิบหายได้ปังไปเลยไหม
‎คิดว่างั้นนะ
‎แต่เขาก็ทำได้ด้วย
‎เธอโอเคนะ
‎ไม่แน่ใจ
‎แต่อย่างน้อยก็ผ่านมาได้ละ
‎อยากได้เพื่อนไหม หรือเอาช็อกโกแลตดี
‎เอาทั้งคู่
‎แต่ฉันต้องทำงานก่อน
‎เธอมีฉันอยู่ตรงนี้นะ
‎และฉันก็รักเธอเพราะแบบนั้น
‎เรื่องนี้กำลังจะจบแล้วละ
‎อาจจบหรือเพิ่งเริ่มก็ได้
‎ฉันขอโหวตให้จบ
‎ขอบใจนะ เพื่อนรัก
‎คุณนายไวท์เฮ้าส์
‎คุณวู้ดครอฟท์
‎คำบรรยายโดย มนัสวี ศักดิษฐานนท์